पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. डॉलर ने तेजी दिखाते हुए 58.15 रुपए के उच्चतम स्तर पर पहुंचकर पंजाब की आर्थिकता को सहारा दिया है। बीते वित्त वर्ष में पंजाब में 4.28 बिलियन डॉलर यानि 25 हजार करोड़ रुपए फॉरेन रेमिटेंस (भेजी हुई रकम) के रूप में आया है। डॉलर में बीते एक साल में करीब 7-8 रुपए की बढ़त दर्ज की गई है। इससे पंजाब के लोगों को चार हजार करोड़ रुपए का फायदा मिलेगा।
पंजाब सरकार की कुल आय 21 हजार करोड़ रुपए है और अकेले डॉलर की तेजी से पंजाब सरकार की आय का 20 प्रतिशत हिस्सा अलग से मिलेगा। आने वाले दिनों में डॉलर 60 रुपए पर भी पहुंच सकता है और गिरकर 55-56 रुपए तक भी आ सकता है। दोनों ही परिस्थितियों में ३-४ हजार करोड़ का लाभ मिलना तय है।
ऐसे मिलेगा फायदा: भारत में 7 बिलियन डॉलर का कारोबार करने वाले यूएई एक्सचेंज के वाइस प्रेसिडेंट, ग्लोबल आपरेशंस प्रमोथ मनघट ने बताया कि भारत महत्वपूर्ण बाजार है।
हर साल भारत में रिमिटेंस से आने वाला पैसा 8 से 10 फीसदी की दर से बढ़ रहा है। डॉलर महंगा होने पर विदेशों से पंजाब में डॉलर की आमद बढ़ जाती है। पहले किसी परिवार को 10 हजार डॉलर भेजने पर 5 लाख से 5 लाख 20 हजार रुपए मिलते थे, वहीं अब 5 लाख 80 हजार रुपए तक मिल रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn